DECIZIA COMISIEI
din 17 aprilie 2008
privind alocarea cantităților de substanțe controlate autorizate pentru utilizări esențiale în Comunitate în anul 2008, în temeiul Regulamentului (CE) nr. 2037/2000 al Parlamentului European și al Consiliului
[notificată cu numărul C(2008) 1403]
(Numai textele în limbile daneză, engleză, estonă, franceză, germană, italiană, olandeză, slovenă și spaniolă sunt autentice)
(Text cu relevanță pentru SEE)
(2008/409/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (1), în special articolul 3 alineatul (1),
întrucât:
(1)
Comunitatea a redus producția și consumul de clorofluorocarburi, alte clorofluorocarburi complet halogenate, haloni, tetraclorură de carbon, 1,1,1 tricloroetan, hidrobromofluorocarburi și bromoclorometan.
(2)
În fiecare an, Comisia trebuie să determine utilizările esențiale ale acestor substanțe controlate, cantitățile care pot fi utilizate și societățile care le pot utiliza.
(3)
Decizia IV/25 a părților semnatare ale Protocolului de la Montreal privind substanțele care epuizează stratul de ozon, denumit în continuare „Protocolul de la Montreal”, stabilește criteriile folosite de Comisie pentru a determina utilizările esențiale și autorizează producerea și consumul necesare pentru satisfacerea utilizărilor esențiale ale substanțelor controlate de către fiecare parte.
(4)
Decizia XIX/13 a părților semnatare ale Protocolului de la Montreal autorizează producerea în 2008 în Comunitatea Europeană a 200 de tone de clorofluorocarburi (CFC) pentru fabricarea și utilizarea inhalatorilor cu dozare măsurată (MDI) care se încadrează în categoria utilizărilor esențiale ale CFC, astfel cum sunt definite în Decizia IV/2005.
(5)
Decizia XIX/18 a părților semnatare ale Protocolului de la Montreal autorizează producerea și consumul necesare pentru satisfacerea utilizărilor esențiale ale substanțelor controlate enumerate în anexele A, B și C (substanțe din grupele II și III) la Protocolul de la Montreal pentru utilizări analitice și de laborator, așa cum sunt enumerate în anexa IV la raportul celei de-a șaptea întâlniri a părților, în conformitate cu condițiile stabilite în anexa II la raportul celei de-a șasea întâlniri a părților, precum și în Deciziile VII/11, XI/15 și XV/5 ale părților la Protocolul de la Montreal. Decizia XVII/10 a părților semnatare ale Protocolului de la Montreal autorizează producerea și consumul substanței controlate enumerate în anexa E la Protocolul de la Montreal, necesare pentru a satisface utilizările analitice și de laborator ale bromurii de metil.
(6)
În conformitate cu alineatul (3) din Decizia XII/2 a părților semnatare ale Protocolului de la Montreal privind măsurile de facilitare a trecerii la inhalatorii cu dozare măsurată (MDI) fără clorofluorocarburi, toate statele membre au notificat (2) Programului de Mediu al Organizației Națiunilor Unite ingredientele active pentru care clorofluorocarburile (CFC) nu mai sunt esențiale la fabricarea CFC MDI destinate introducerii pe piața Comunității Europene.
(7)
Articolul 4 alineatul (4) punctul (i) litera (b) din Regulamentul (CE) nr. 2037/2000 interzice utilizarea și introducerea pe piață a CFC, cu excepția cazului în care sunt considerate esențiale în conformitate cu condițiile descrise la articolul 3 alineatul (1) din regulamentul menționat. Prin urmare, aceste determinări cu caracter neesențial au redus cererea de CFC utilizate în MDI introduse pe piața Comunității Europene. În afară de aceasta, articolul 4 alineatul (6) din Regulamentul (CE) nr. 2037/2000 interzice importul și introducerea de produse CFC-MDI pe piață, cu excepția cazului în care CFC utilizate în aceste produse sunt considerate esențiale în conformitate cu condițiile descrise la articolul 3 alineatul (1).
(8)
La 18 iulie 2007, Comisia a publicat un aviz (3) adresat acelor societăți din Comunitatea celor 27 de state membre care solicită luarea în considerare de către Comisie a folosirii substanțelor controlate pentru utilizări esențiale în Comunitate în anul 2008 și a primit declarații privind utilizările esențiale ale substanțelor controlate, planificate pentru 2008.
(9)
Pentru a garanta că societățile și operatorii interesați vor putea continua să folosească în timp util sistemul de autorizare, este necesar ca prezenta decizie să se aplice începând cu 1 ianuarie 2008.
(10)
Măsurile prevăzute de prezenta decizie sunt conforme cu avizul Comitetului de gestionare stabilit la articolul 18 alineatul (1) din Regulamentul (CE) nr. 2037/2000,
ADOPTĂ PREZENTA DECIZIE:
Articolul 1
(1) Cantitatea de substanțe controlate din grupa I (clorofluorocarburi 11, 12, 113, 114 și 115), reglementate de Regulamentul (CE) nr. 2037/2000, care poate fi folosită pentru utilizări medicale esențiale în Comunitate în 2008 este de 155 460,00 kilograme PDO (potențial de diminuare a stratului de ozon).
(2) Cantitatea de substanțe controlate din grupa I (clorofluorocarburi 11, 12, 113, 114 și 115) și din grupa II (alte clorofluorocarburi complet halogenate), reglementate de Regulamentul (CE) nr. 2037/2000, care poate fi folosită pentru utilizări esențiale în laborator în Comunitate în 2008 este de 56 213,60 kilograme PDO.
(3) Cantitatea de substanțe controlate din grupa III (haloni), reglementate de Regulamentul (CE) nr. 2037/2000, care poate fi folosită pentru utilizări esențiale în laborator în Comunitate în 2008 este de 418,7 kilograme PDO.
(4) Cantitatea de substanțe controlate din grupa IV (tetraclorură de carbon), reglementate de Regulamentul (CE) nr. 2037/2000, care poate fi folosită pentru utilizări esențiale în laborator în Comunitate în 2008 este de 150 832,836 kilograme PDO.
(5) Cantitatea de substanțe controlate din grupa V (1,1,1-tricloroetan), reglementate de Regulamentul (CE) nr. 2037/2000, care poate fi folosită pentru utilizări esențiale în laborator în Uniunea Europeană în 2008 este de 381,5 kilograme PDO.
(6) Cantitatea de substanțe controlate din grupa VI (bromură de metil), reglementate de Regulamentul (CE) nr. 2037/2000, care poate fi folosită în laborator și pentru utilizări analitice în Comunitate în 2008 este de 150,00 kilograme PDO.
(7) Cantitatea de substanțe controlate din grupa VII (hidrobromofluorocarburi), reglementate de Regulamentul (CE) nr. 2037/2000, care poate fi folosită pentru utilizări esențiale în laborator în Comunitate în 2008 este de 0,96 kilograme PDO.
(8) Cantitatea de substanțe controlate din grupa IX (bromoclorometan), reglementate de Regulamentul (CE) nr. 2037/2000, care poate fi folosită pentru utilizări esențiale în laborator în Comunitate în 2008 este de 13,368 kilograme PDO.
Articolul 2
Inhalatorii cu dozare măsurată cu clorofluorocarburi enumerați în anexa I nu se introduc pe piețele unde autoritatea competentă a stabilit că clorofluorocarburile pentru inhalatorii cu dozare măsurată sunt neesențiale.
Articolul 3
În perioada 1 ianuarie-31 decembrie 2008 se aplică următoarele reguli:
1.
cotele de utilizare esențială în domeniul medical a clorofluorocarburilor 11, 12, 113, 114 și 115 se alocă societăților indicate în anexa II;
2.
cotele de utilizare esențială în laborator a clorofluorocarburilor 11, 12, 113, 114 și 115 și a altor clorofluorocarburi complet halogenate se alocă societăților indicate în anexa III;
3.
cotele de utilizare esențială în laborator a halonilor se alocă societăților indicate în anexa IV;
4.
cotele de utilizare esențială în laborator a tetraclorurii de carbon se alocă societăților indicate în anexa V;
5.
cotele de utilizare esențială în laborator a 1,1,1-tricloroetan se alocă societăților indicate în anexa VI;
6.
cotele de utilizare analitică critică și în laborator pentru bromura de metil se alocă societăților indicate în anexa VII;
7.
cotele de utilizare esențială în laborator a hidrobromofluorocarburilor se alocă societăților indicate în anexa VIII;
8.
cotele de utilizare esențială în laborator a bromoclorometanului se alocă societăților indicate în anexa IX;
9.
cotele de utilizare esențială pentru clorofluorocarburile 11, 12, 113, 114 și 115, alte clorofluorocarburi complet halogenate, tetraclorura de carbon, 1,1,1-tricloroetan, hidrobromofluorocarburi și bromoclorometan sunt cele indicate în anexa X.
Articolul 4
Prezenta decizie se aplică de la 1 ianuarie 2008 până la 31 decembrie 2008.
Articolul 5
Prezenta decizie se adresează următoarelor întreprinderi:
Acros Organics bvba
Janssen Pharmaceuticalaan 3A°
B-2440 Geel
Airbus France
Service EVICS
BP M6322
Route de Bayonne 316
F-31060 Toulouse Cedex 16
Bie & Berntsen
Sandbækvej 7
DK-2610 Rødovre
Boehringer Ingelheim GmbH
Binger Straße 173
D-55216 Ingelheim am Rhein
Carlo Erba Reactifs-SDS
ZI de Valdonne, BP 4
F-13124 Peypin
Chiesi Farmaceutici SpA
Via Palermo 26/A
I-43100 Parma
CNRS - Département Galilée
Observatoire de la Côte d'Azur - Siège Social
Boulevard de l'Observatoire, BP 4229
F-06304 Nice Cedex 4
Eras Labo
222 RN 90
F-38330 Saint-Nazaire-les-Eymes
Harp International
Gellihirion Industrial Estate
Rhondda, Cynon Taff
Pontypridd CF37 5SX
United Kingdom
Health Protection Inspectorate-Laboratories
Paldiski mnt 81
EE-10617 Tallinn
Honeywell Specialty Chemicals Seelze GmbH
Wunstorfer Straße 40
Postfach 100262
D-30918 Seelze
Ineos Fluor Ltd
PO Box 13
The Heath
Runcorn
Cheshire WA7 4QX
United Kingdom
Laboratorio Aldo-Union SA
Baronesa de Maldá 73
Espluges de Llobregat
E-08950 Barcelona
LGC Standards GmbH
Mercatorstraße 51
D-46485 Wesel
Mallinckrodt Baker EMEA
Teugseweg 20
7418 AM Deventer
Nederland
Mebrom
Assenedestraat 4
B-9940 Rieme Ertvelde
Merck KGaA
Frankfurter Straße 250
D-64271 Darmstadt
Mikro+Polo d.o.o.
Zagrebška cesta 22
SI-2000 Maribor
Ministry of Defense
Defence Fuel Lubricants and Chemicals Service/Chemical Laboratory
PO Box 10.000
1780 CA Den Helder
Nederland
Panreac Química SAU
Pol. Ind. Pla de la Bruguera
C/Garraf 2
E-08211 Castellar del Vallès - Barcelona
Sanolabor d.d.
Leskoškova 4
Ljubljana
Slovenia
SICOR SpA
Via Terrazzano 77
I-20017 Rho
Sigma Aldrich Chimie SARL
80, rue de Luzais
L'Isle d'Abeau Chesnes
F-38297 St-Quentin-Fallavier
Sigma Aldrich Company
The Old Brickyard, New Road
Gillingham SP8 4XT
United Kingdom
Sigma Aldrich Laborchemikalien GmbH
Wunstorfer Straße 40
D-30926 Seelze
Sigma Aldrich Logistik GmbH
Riedstraße 2
D-89555 Steinheim
Tazzetti Fluids SRL
Corso Europa n. 600/a
I-10070 Volpiano (TO)
Valeas SpA Pharmaceuticals
Via Vallisneri, 10
I-20133 Milano
Valvole Aerosol Research Italiana (VARI) SpA - LINDAL Group Italia
Via del Pino, 10
I-23854 Olginate (LC)
VWR I.SAS.
201, rue Carnot
F-94126 Fontenay-sous-Bois
Adoptată la Bruxelles, 17 aprilie 2008.